Морено Алехандро

**Алехандро Энрике Морено Риера** (; , Баркисимето, Тара, Венесуэла) — элекке Венесуэла футболсыһы, һөжүмсе. Әлеге ваҡытта — футбол комментаторы.

## Биографияһы

### Иртә йылдары
Морено тәүге тапҡыр  АҠШ-ҡа 12 йәшендә килә һәм Далласта бер йыл йәшәй, артабан Венесуэлаға кире ҡайта, әммә һәр йәйҙе, уҡыу йортона ингәнгә тиклем, Даллас ҡалаһында үткәрә.

1998-2001 йылдарҙа Морено Гринсборолағы Төньяҡ Каролина университетында  уҡый һәм Студенттар спортының милли ассоциацияһына ҡараған университет футбол командаһы өсөн уйнай.

### Клуб карьераһы
2002 йылдың 10 февралендә MLS-тың Супердрафтта Морено өсөнсө раундта «Лос-Анджелес Гэлакси» клубы тарафынан дөйөм 27 номеры аҫтында һайлап алына. 2002 йылдың 22 мартында клуб, уны йәш уйынсы булараҡ үҙенә алып, уның менән контрактҡа ҡул ҡуя. 2002 йылдың 20 апрелендә ул «Даллас Берн» командаһына ҡаршы уйында дебют менән сығыш яһай, 83-сө минутта ул   Брайан Маллан урынына алмашҡа сыға. Профессиональ карьераһында тәүге голды ул 2002 йылдың 17 июлендә АҠШ Асыҡ кубогында  «Миннесота Тандер» клубына ҡаршы уйнағанда индерә. 2003 йылдың 4 июлендә «Нью- Инглэнд Революшн» клубына ҡаршы уйында MLS-та беренсе голын индерә. 2004 йылдың 19 майында  «Ди Си Юнайтед» командаһына ҡаршы уйында һигеҙ минут эсендә хет-трик яһай, шуның арҡаһында MLS-ҙың аҙна уйынсыһы тип таныла. 2004 йылдың майында «Гэлакси»ның алты матчында биш гол индерә һәм ике гол яһаусы тупты иптәштәренә тапшыра, шул арҡала MLS-ҙың ай уйынсыһы була. 2004 йылдың авгусында Морено MLS-ҙың грин-картын ала һәм сит ил уйынсыһы булып һаналыуҙан туҡтай.

2005 йылдың 12 ғинуарында «Лос-Анджелес Гэлакси» Алехандро Мореноны һәм Крис Алоизиҙы «Сан-Хосе Эртквейкс»та Тодд Данивэнт һәм Стив Кронинға алмаша, шулай уҡ 2005 йылда клубтар MLS Супердрафтта пикалар менән алмаша. «Сан-Хосе Эртквейкс» өсөн Морено 2005 йылдың 2 апрелендә старт туры матчында «Нью-Инглэнд Революшн» клубына ҡаршы уйнай. 2005 йылдың 16 апрелендә «Чикаго Файр» командаһына ҡаршы уйында «Сан-Хосе Эртквейкс» клубы өсөн үҙенең беренсе голын индерә .

2005 миҙгеленән һуң «Сан-Хосе Эртквейкс» Хьюстонға күсә, унда «Динамо Хьюстон» тип үҙгәртелә. 2006 йылдың 2 апрелендә «Хьюстон Динамо»ның  MLS-тағы матчында уларҙың дәғүәсеһе булған «Колорадо Рэпидза»ға ҡаршы матчта Морено дебют менән сығыш яһай һәм гол керетә.

2007 йылдың 9 майында Мореноны «Коламбус Крю»ла Джозеф Нгвенью менән алмаштыралар. «Крю» командаһы өсөн «Чивас»ҡа ҡаршы 2007 йылдың 12 май көнөндә уйнай башлай.  2007 йылдың 10 июнендә ҡаршы матч «Хьюстон»ға ҡаршы матчта «Коламбус» өсөн Морено үҙенең беренсе голын индерә. 2008 йылғы MLS Кубогында Мореноның «Крю Коламбус» командаһы «Нью-Йорк Ред Буллз»ды 3:1 иҫәбе менән еңә.

«Юниор Филадельфия» клубы 2009 йылдың 25 ноябрендә булған Драфтта MLS-ты киңәйтергә тип һайлай. 2010 йылдың 25 мартында ул  «Филадельфия Юнион»дың инаугураль матчында ҡатнаша, уларҙың дәғүәсеһе «Сиэтл Саундерс» була. 2010 йылдың 8 авгусында «Даллас»ҡа ҡаршы уйында Морено «Филадельфия» өсөн беренсе гол индерә.

2010 йылдың 24 ноябрендә MLS-ты киңәйтеү Драфтында Морено «Уайткэпс Ванкувер» клубын һайлай, шул уҡ көндө был клуб уны «АҠШ Чивас »ҡа аҡсаға алмаштыра бүлде. Үҙе өсөн икенсе лос-анджелесс клубы өсөн Морено 2011 йылдың 19 мартында беренсе тапҡыр старт матчында «Спортинг Канзас-Сити» клубына ҡаршы дебют яһай. 2011 йылдың 2 апрелендә «Торонто» клубына ҡаршы уйында «Чивас» өсөн беренсе гол индерә  . 2012 миҙгел аҙағында «АҠШ Чивас» Морено менән контрактты оҙайтмай.

MLS 2012 драфтында Морено бер кемгә лә кәрәк булмай ҡала.

### Йыйылма командалағы карьераһы
Венесуэла йыйылма командаһы өсөн Морено 2004 йылдың 18 февралендә Австралияға ҡаршы иптәштәрсә матчта беренсе тапҡыр сығыш яһай. 2008 йылдың 20 авгусында Сүриә йыйылма командаһы менән иптәштәрсә матчта Морено үҙенең тәүге тубын индерә. Морено 2011 Америка Кубогы турнирында ҡатнаша.

### Комментатор карьераһы
Морено 2013 йылдың мартынан алып  ESPN селтәрендәге телеканалдарҙа футбол ярыштарын комментарийлай. Шулай уҡ 2013 йылда «Филадельфия Юнион» матчтарын да урындағы төбәк телеканалдарында алып бара.

## Ҡаҙаныштары

; Команда менән бергә
;  «Лос-Анджелес Гэлакси»

* MLS чемпионы (MLS Кубогы эйәһе): 2002
* MLS-тың даими чемпионаты еңеүсеһе: 2002

;  «Сан-Хосе Эртквейкс»

*MLS-тың даими чемпионаты еңеүсеһе: 2005

;  «Динамо Хьюстон»

* MLS чемпионы (MLS Кубогы): 2006

;  «Коламбус Крю»

* MLS чемпионы(MLS Кубогы): 2008 MLS-тың даими чемпионаттары еңеүсеһе: 2008, 2009

## Статистика

### Клуб статистикаһы

## Иҫкәрмәләр